Mirza Teletović

**Mirza Teletović** bosanskohercegovački je košarkaš. Posljednjih šest sezona karijere igrao je u NBA ligi, a ranije je godinama bio jedan od najboljih i najvažnijih igrača španske Caje Laboral, za koju je veoma uspješno nastupao u ACB ligi i Euroligi. Zbog visine, ali i snalažljivosti, još kao dječak počeo je trenirati košarku u jablaničkoj Turbini. Sa 14 godina pristupio je tuzlanskoj Sloboda Diti, nastavio u belgijskom Oostendeu, gdje je skrenuo pažnju košarkaških stručnjaka iz Evrope i svijeta na sebe. Reprezentativac BiH je od 2005. i nastupio je na EP 2003. u Švedskoj EP 2005. u SCG i EP 2011. u Litvaniji.

## Profesionalna karijera 
### Evropa 
Debitirao je za košarkaški tim Slobode u sezoni 2002/03. U debitantskoj sezoni prosječno je imao 7,2 poena i 2,7 skokova po utakmici, a u drugoj sezoni 26,4 poena i 6,6 skokova.

Godine 2004. seli se u Belgiju, u Oostende, gdje prosječno bilježi 6,7 poena i dva skoka po utakmici.

Dvije godine kasnije prelazi u špansku Caju Laboral, gdje debitira 1. oktobra u pobjedi protiv Pamese. U prvoj sezoni u Euroligi prosječno bilježi 5,3 poena i 2,8 skokova po utakmici. Bio je u izboru za NBA draft 2007, ali ga niko nije izabrao.

U sljedećoj sezoni uspio je izboriti mjesto u početnoj postavi, a postao je i kapiten. U 2008. osvaja nagradu za nadolazeću zvijezdu španske lige. Sljedeće sezone postaje najkorisniji igrač španskog Kupa kralja.

U euroligaškoj sezoni 2011/12. prosječno bilježi 21,7 poena i šest skokova po utakmici. Ipak, Caja Laboral nije se plasirala među najboljih 16.

### NBA 
#### Brooklyn Nets 
Dana 3. jula 2012. za 15,6 miliona dolara potpisao je trogodišnji ugovor s Brooklyn Netsima. Debitirao je 5. novembra 2012. u porazu od Minnesota Timberwolvesa. Igrao je osam minuta i ubacio pet poena.

Negdje na polovini sezone 2014/15. otkrivena mu je plućna embolija, zbog čega je morao propustiti ostatak sezone. Iako su prognoze predviđale da će oporavak trajati barem pola godine, vratio se na parket u prvoj utakmici doigravanja protiv Atlanta Hawksa 22. aprila 2015.

#### Phoenix Suns 
Dana 17. jula 2015. Teletović je potpisao jednogodišnji ugovor s Phoenix Sunsima vrijedan 5,5 miliona dolara. Prvi nastup imao je odmah u prvoj utakmici sezone protiv Dallas Mavericksa, ostvarivši učinak od pet poena i pet skokova u porazu 111–95. Dana 29. novembra ostvario je svoj učinak sezone ubacivši 20 poena s klupe u pobjedi 107–102 protiv Toronto Raptorsa. Dvije sedmice kasnije izjednačio je taj učinak, uključujući i odlučujući koš 0,3 sekunde prije kraja utakmice, krunisavši žestoki nalet Sunsa u posljednjoj četvrtini, koji su preokrenuli zaostatak od 16 poena protiv Chicago Bullsa i pobijedili 103–101. Dana 16. decembra nadmašio je taj učinak postigavši 24 poena (najviše u ekipi) u porazu od Golden State Warriorsa. U novoj kalendarskoj godini, 12. januara 2016, šestu utakmicu zaredom postigao je dvocifren broj poena (rekord NBA-karijere), ubacivši 19 poena u porazu od Indiana Pacersa. Učinak sezone popravio je 19. februara postigavši 25 poena u porazu od Houston Rocketsa. Šest dana kasnije ponovo se popravio, ubacivši 30 poena u porazu od svog bivšeg kluba, Brooklyn Netsa. Dana 23. marta, u pobjedi protiv Los Angeles Lakersa, postavio je rekord Sunsa po najvećem broju pogođenih trica igrača s klupe u jednoj sezoni, nadmašivši 150 trica Dannyja Aingea iz sezone 1992/93. U porazu od Atlanta Hawksa 5. aprila srušio je isti rekord u cijeloj NBA, nadmašivši 164 trice Chucka Persona (San Antonio Spurs) iz sezone 1994/95. Sezonu je završio sa 181 pogođenom tricom, od čega je 179 ubacio kao igrač s klupe.

#### Milwaukee Bucks 
Dana 8. jula 2016. potpisao je trogodišnji ugovor s Milwaukee Bucksima vrijednosti 30 miliona dolara. Početkom novembra postigao je 22 poena, izjednačivši lični rekord od sedam trica, u pobjedi 117–91 protiv Sacramento Kingsa. Nakon što je Michael Beasley krajem februara 2017. povrijedio koljeno, Teletović je počeo dobijati veću minutažu. Međutim, i sam se povrijedio sljedećeg mjeseca, ali se brzo vratio.

Nastupio je u prvih deset utakmica sezone 2017/18. prije nego što je 21. novembra povučen iz tima na četiri sedmice nakon operacije hrskavice u lijevom koljenu. Dana 14. decembra 2017. odsustvo mu je dodatno produženo zbog plućne embolije u oba plućna krila. Embolija mu je otkrivena tokom konsultacija s ljekarom Bucksa nakon što je osjetio neobičan zamor ranije te sedmice. Dana 10. marta 2018. Bucksi su raskinuli ugovor s njim.

### Povlačenje 
Teletović je 27. septembra 2018. objavio kraj karijere i otkrio da će početi raditi za Košarkaški savez Bosne i Hercegovine.

## Statistika 
### Euroliga 
|-
|  2006/07.
| style="text-align:left;"| Baskonia
| 24 || 6 || 15.1 || .374 || .328 || **.792** || 2.8 || .6 || .5 || .3 || 5.3 || 5.0
|-
|  2007/08.
| style="text-align:left;"| Baskonia
| **25** || **24** || 27.2 || .485 || .433 || .692 || 4.4 || .4 || .5 || .5 || 10.5 || 9.2
|-
|  2008/09.
| style="text-align:left;"| Baskonia
| 21 || 6 || 26.3 || **.535** || .421 || .750 || 3.7 || .6 || .4 || .3 || 13.0 || 11.0
|-
|  2009/10.
| style="text-align:left;"| Baskonia
| 20 || 18 || 30.1 || .450 || **.436** || .737 || 4.5 || 1.1 || .5 || .2 || 14.8 || 13.3
|-
|  2010/11.
| style="text-align:left;"| Baskonia
| 20 || 17 || 34.1 || .412 || .360 || .679 || 5.5 || .8 || **.6** || .5 || 15.4 || 13.1
|-
|  2011/12.
| style="text-align:left;"| Baskonia
| 10 || 10 || **34.4** || .437 || .431 || .700 || **6.0** || **1.2** || .5 || **1.0** || **21.7** || **20.7**
|- class="sortbottom"
| style="text-align:center;"| Karijera
| style="text-align:left;"|
| 120 || 81 || 26.8 || .451 || .405 || .718 || 4.3 || .7 || .6 || .5 || 12.4 || 11.0

### NBA 
#### Regularna sezona 
|-
| 2012/13.
| style="text-align:left;"| Brooklyn
| 53 || 0 || 9.4 || .384 || .343 || **.818** || 1.8 || .4 || .2 || .2 ||3.5 
|-
| 2013/14.
| style="text-align:left;"| Brooklyn
| 72 || **7** || 19.4 || .418 || .390 || .710 || **3.7** || .8 || **.4** || .3 || 8.6
|-
| 2014/15.
| style="text-align:left;"| Brooklyn
| 40 || 4 || **22.3** || .382 || .321 || .717 || **4.9** || **1.2** || **.4** || **.4** || 8.5
|-
| 2015/16.
| style="text-align:left;"| Phoenix
| **79** || 1 || 21.3 || **.427** || .**393** || .774 || 3.8 || 1.1 || **.4** || .3 || **12.2**
|-
|  2016/17.
| style="text-align:left;"|Milwaukee
| 70 || 2 || 16.2 || .373 || .341 || .778 || 2.3 || .7 || .2 || .2 || 6.4
|-
|  2017/18.
| style="text-align:left;"|Milwaukee
| 10 || 0 || 15.9 || **.439** || **.467** || – || 2.3 || 1.0 || **.4** || .1 || 7.1
|- class="sortbottom"
| style="text-align:center;" colspan="2"|Karijera
| 324 || 14 || 17.8 || .406 || .371 || .755 || 3.2 || .8 || .3 || .3 || 8.1

#### Doigravanje 
|-
|  2013.
| style="text-align:left;"| Brooklyn
| 1 || 0 || 1 || .000 || .000 || .000 || .0 || .0 || .0 || .0 || .0 
|-
|  2014.
| style="text-align:left;"| Brooklyn
| **10** || 0 || **19** || **.452** || **.373** || **.500** || **3.5** || **.1** || **.4** || **.1** || **8.9** 
|-
|  2015.
| style="text-align:left;"|Brooklyn
| 3 || 0 || 5.3 || .000 || .000 || – || 1.3 || .0 || .3 || .0 || .0
|-
|  2017.
| style="text-align:left;"|Milwaukee
| 3 || 0 || 9.0 || .167 || .250 || – || 1.0 || .0 || .3 || .0 || 1.0
|- class="sortbottom"
| style="text-align:center;" colspan="2"|Karijera
| 19 || 0 || 13.9 || .398 || .313 || .667 || 2.5 || .2 || .4 || .1 || 5.4

## Reference 
## Vanjski linkovi 
* Zvanični sajt
* Službeni profil na Facebooku
* Teletovićeve NBA-statistike 
* Intervju s Mirzom Teletovićem, serijal "Oni pobjeđuju", Al Jazeera Balkans, 29. 8. 2013.
* *Interview 20: Mirza Teletović*, BHT, 23. 9. 2016.

Kategorija:Rođeni 1985.
Kategorija:Biografije, Jablanica
Kategorija:Bosanskohercegovački košarkaši
Kategorija:Košarkaši OKK Sloboda Tuzla
Kategorija:Košarkaši BC Oostendea
Kategorija:Košarkaši Saski Baskonije
Kategorija:Košarkaši Brooklyn Netsa
Kategorija:Košarkaši Phoenix Sunsa
Kategorija:Košarkaši Milwaukee Bucksa
Kategorija:Sportista godine Bosne i Hercegovine
Kategorija:Živi ljudi